มอร์นิ่งสตาร์ชู6กองทุนยอดเยี่ยมแห่งปี
มอร์นิ่งสตาร์ แจกรางวัล 6 กองทุนยอดเยี่ยม "บัวหลวง" คว้าบลจ.ยอดเยี่ยมประเภทกองทุนหุ้นในประเทศ ส่วนบลจ.ธนชาตซิวประเภทตราสารหนี้
21 มี.ค. 2559

มอร์นิ่งสตาร์ แจกรางวัล 6 กองทุนยอดเยี่ยม "บัวหลวง" คว้าบลจ.ยอดเยี่ยมประเภทกองทุนหุ้นในประเทศ ส่วนบลจ.ธนชาตซิวประเภทตราสารหนี้
บริษัท มอร์นิ่งสตาร์ รีเสิร์ช (ประเทศไทย) ประกาศผู้ชนะรางวัล มอร์นิ่งสตาร์ ไทยแลนด์ ฟันด์ อวอร์ด 2016 โดยมีรางวัลกองทุนยอดเยี่ยมทั้งหมด 6 รางวัล ปรากฎว่าในประเภทกองทุนหุ้นขนาดใหญ่ ได้แก่ กองทุนเปิดบัวหลวงทศพล ส่วนประเภทกองทุนตราสารหนี้ระยะกลางและยาว ได้แก่ กองทุนเปิดเค ตราสารหนี้และประเภทกองทุนตราสารหนี้ระยะสั้น ได้แก่ กองทุนเปิดธนชาตตราสารหนี้เพื่อการเลี้ยงชีพ
สำหรับประเภทกองทุนรวมหุ้นระยะยาว (LTF) ปรากฎว่า กองทุนเปิดภัทร หุ้นระยะยาวปันผล คว้ารางวัลยอดเยี่ยม ส่วนกองทุนรวมเพื่อการเลี้ยงชีพ (RMF) ประเภทตราสารแห่งทุนเป็นของกองทุนเปิดบัวหลวงตราสารทุนเพื่อการเลี้ยงชีพ และประเภทตราสารแห่งหนี้เป็นของกองทุนเปิดธนชาตตราสารหนี้เพื่อการเลี้ยงชีพ
ทั้งนี้ รางวัลของมอร์นิ่งสตาร์ อ้างอิงจากผลการดำเนินงานตั้งแต่ วันที่ 1 ม.ค.2554-31 ธ.ค.2558  โดยในปีนี้ไม่มีรางวัลในส่วนของกลุ่มกองทุนหุ้นขนาดกลางและเล็ก (Equity Small/Mid Cap)เนื่องจากไม่มีกองทุนที่ผ่านเกณฑ์การคัดเลือกในปีนี้ 
สำหรับรางวัลบริษัทจัดการกองทุน (บลจ.) ยอดเยี่ยมประเภทการลงทุนหุ้นภายในประเทศ เป็นของบริษัทหลักทรัพย์จัดการกองทุนรวม (บลจ.) บัวหลวง ส่วนประเภทการลงทุนตราสารหนี้ภายในประเทศ บริษัทหลักทรัพย์จัดการกองทุน ธนชาต